# Békefy Károly

### A Wikipédiából, a szabad lexikonból.

Békefy Károly (Bigelbauer Károly) (Máramarossziget, 1813. október 13. – Budapest, 1887. augusztus 2.) piarista rendi kormánysegéd

## [szerkesztés] Élete

A gimnáziumot szülőhelyén végezvén, 1828. október 6. a kegyesrendbe lépett; a próbaéveit Kecskeméten töltötte el s innét Nagykanizsára rendelték elemi tanítónak. A bölcseletet Vácon, a teológiát Szentgyörgyön végezte s 1835-ben mint kisegítő tanár Vácra küldetett. 1836. október 20. misés pappá szentelték. 1836-tól 1846-ig Pesten és Budán tanárkodott; az 1846–1847. tanévben a lévai gimnáziumhoz helyeztetett át. 1849-ben Máramarosszigetre igazgatótanárrá neveztetett ki; 1858–1860-ban Nagykárolyban volt az elemi iskolák igazgatója s hitoktató; majd ismét három évig Debrecenben mint gimnáziumi tanár működött. 1863-ban Léván lett házfőnök, utóbb gimnáziumi igazgató-tanár Budapesten; 1873-ban kormánytanácsossá, 1879-ben kormánysegéddé választották. Mint levéltárnok a rendi levéltár régi okányait rendezte és tanulmányozta.

## [szerkesztés] Munkái

1. Elemi földleirás. Buda, 1842. (2. kiadás. U. ott, 1844.)

2. Magyar tartományok földleirása egy földképpel. U. ott, 1846. 2. kiadás. U. ott, 1861. Ezen két munkát Bigelbauer névvel adta ki.

Az 1840-es években a Religio és Nevelésbe dolgozott.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../b/%C3%A9/k/B%C3%A9kefy_K%C3%A1roly_340f.html"

Kategóriák: Magyar katolikus egyházi személyek | Piarista szerzetesek | 19. századi magyar pedagógusok

##### Views

- Szócikk
- Vitalap
- Aktuális változat

##### Keresés